આની સાથે સાથેે રોડ પર સર્વિસ રોડના ડિવાઇડર પાસે પાર્ક કરાતા ફોર વ્હીલરોથી પણ ટ્રાફિકનો પ્રશ્ન જટીલ બન્યો છે. જાણકાર સૂત્રો કહે છે કે પે એન્ડ પાર્કના કોન્ટ્રાકટરો વાહનચાલકો પાસેથી મનફાવે તેવા પાર્કિંગના ચાર્જ વસૂલતા હોઇ કેટલીક વખત રોડ પર વાહન પાર્ક કરાય છે. આ મામલે પણ તંત્ર આંખ આડા કાન કરી રહ્યું છે. આ બધાં કારણસર ખાસ કરીને સાંજના પિક અવર્સના સમયે તો સીજી રોડ પર સરળતાથી વાહન હંકારવાનું વાહનચાલકો માટે પડકારરૂપ બન્યું છે.